Côtes-d'Armor

Côtes-d’Armor [kot daʁmɔʁ] (bretone Aodoù-an-Arvor) estas franca departemento (n-ro 22) en la regiono Bretonio (franca regiono). Ĝi estas 6 878 km2 granda kaj havis 597 085 loĝantojn en la jaro 2013. Ĝi enhavas 356 komunumojn. La departemento antaŭe nomiĝis Côtes-du-Nord (“Nordaj marbordoj”). La nova nomo, elektita en 1990, devenas de la bretona lingvo kaj signifas “marbordoj de la lando ĉe la maro” (Vd la artikolon Armoriko). Plej grandaj urboj Saint-Brieuc (bretone Sant-Brieg): 46 173 loĝantoj Lannion (Lannuon): 19 920 Dinan (Dinan): 10 851 Guingamp (Gwengamp): 7 276 Arondismentoj La departemento dividiĝas al kvar arondismentoj: arondismento Dinan arondismento Guingamp arondismento Lannion arondismento Saint-Brieuc Kulturo Lingvoj Oni ĉie parolas la francan lingvon, sed estas parolataj ankaŭ regionaj lingvoj: la bretona okcidente (kelta lingvo) kaj la galoa lingvo oriente (latinida lingvo). Esperanto En eta vilaĝo nomata Plouézec (Ploueg-ar-Mor) okazas ĉiujare la plej grava esperanta renkontiĝo en Bretonio: la Internaciaj Renkontoj de Pluezek. Notoj kaj referencoj Vidu ankaŭ Komunumoj de Côtes-d'Armor Eksteraj ligiloj Departementa konsilio de Côtes-d’Armor Prefektejo de Côtes-d’Armor la departementa Esperanto-klubo